钦定古今图书集成/理学汇编/经籍典/第052卷 > 河图交九数之图
## 钦定古今图书集成/理学汇编/经籍典/第052卷 > 河图交九数之图

易，变易也，《大传》曰：“刚柔相推，变在其中矣。”《河图》之交，
其变之始乎？今以《河图》奇耦之数案之先天之图，盖
可见矣。其为数也，奇数自一左旋至三至五至七，复
右旋以至于九。耦数自二右旋至四至六，复左旋以
至于八。其为卦也，左位之卦，自干一右旋至兑二、离
三、震四。右位之卦，自巽五左旋至坎六、艮七、坤八。大
抵数以逆来，则卦以顺往；数以顺往则卦以逆来；以
数之交错，为卦之逆顺。刚柔相摩，八卦相荡，变化无
穷矣。斯《易》之所以神欤！